CELEX: 62019TN0627
Language: bg
Date: 2019-09-20 00:00:00
Title: Дело T-627/19: Иск, предявен на 20 септември 2019 г. — Shindler и др./Комисия

11.11.2019   
            
            
               BG
            
            
               Официален вестник на Европейския съюз
            
            
               C 383/66
            
         
      Иск, предявен на 20 септември 2019 г. — Shindler и др./Комисия
      (Дело T-627/19)
      (2019/C 383/75)
      Език на производството: френски
      
         Страни
      
      
         Ищци: Harry Shindler (Порто д’Асколи, Италия) и пет други лица (представител: J. Fouchet, адвокат)
      
         Ответник: Европейска комисия
      
         Искания
      
      Ищците молят Общия съд:
      
                  —
               
               
                  да отмени изричния отказ от 13 септември 2019 г. на Европейската комисия да признае наличието на бездействие;
               
            
                  —
               
               
                  да установи, че Европейската комисия се е въздържала неправомерно да приеме:
                  
                              —
                           
                           
                              от една страна, решение за запазване на европейското гражданство на ищците — британски граждани, които имат личен и семеен живот в другите държави на Европейския съюз и не са имали правото да гласуват дали тяхната държава по произход трябва да напусне Европейския съюз единствено поради упражняването на свободата им на движение (15 year-rule), независимо дали е постигнато или не споразумение за оттеглянето на Обединеното кралство от Европейския съюз,
                           
                        
                              —
                           
                           
                              от друга страна, задължително решение, еднакво приложимо в 27-те останали държави на Съюза, в които живеят британски граждани, съдържащо различни мерки относно влизането, пребиваването, социалните права и професионалната дейност, приложими при липсата на споразумение за оттеглянето на Обединеното кралство от Европейския съюз;
                           
                        
            и следователно;
      
                  —
               
               
                  да установи наличието на неправомерно бездействие;
               
            
                  —
               
               
                  да осъди Европейската комисия да заплати на всеки от ищците сумата от 1 500 EUR за разноските им за защита.
               
            
         Основания и основни доводи
      
      Ищците изтъкват три основания в подкрепа на иска.
      
                  1.
               
               
                  Първо основание, изведено от нарушение на правата, които те черпят от тяхното европейско гражданство, както в случай на споразумение за оттегляне, така при липсата на такова. В рамките на това основание ищците изтъкват по-специално:
                  
                              —
                           
                           
                              липсата на признаване в европейските договори на загубата на европейското гражданство в случай на излизане на държава членка от Съюза и следователно нарушение на принципа на правна сигурност;
                           
                        
                              —
                           
                           
                              нарушение на принципа на пропорционалност;
                           
                        
                              —
                           
                           
                              нарушение на правото на личен и семеен живот.
                           
                        
            
                  2.
               
               
                  Второ основание, изведено от неправомерното въздържане на Комисията, която не е приела задължителни мерки, а обикновени препоръки.
               
            
                  3.
               
               
                  Трето основание, изведено от нарушението от британското правило за „15-year rule“на принципа на състезателност, на свободата на движение и на принципа на равенство пред правото на гласуване. В това отношение ищците считат, че това правило за петнадесет години е национална правна уредба, която поставя в по-неблагоприятно положение някои граждани на държава членка единствено поради факта, че те са упражнили свободата си на движение и на пребиваване в друга държава членка и че това представлява ограничение на свободите, признати с член 21, параграф 1 ДФЕС.